BDMS จับมือ “ไทยประกันชีวิต” มอบสิทธิประโยชน์ผู้ประกันตน
BDMS เดินหน้าเสริมสร้างสังคมไทยให้มีสุขภาพดี ล่าสุดจับมือ ‘ไทยประกันชีวิต’ ขยายฐานส่งมอบสิทธิประโยชน์เพื่อสุขภาพดีสู่ผู้ประกันตนกลุ่มไทยประกันชีวิต INFINITE ผ่านบัตรไทยประกันชีวิตชีววัฒนะ
11 มิ.ย. 2564

แพทย์หญิงปรมาภรณ์ ปราสาททองโอสถ กรรมการผู้อำนวยการใหญ่ และประธานคณะผู้บริหารกลุ่ม  1 บริษัท กรุงเทพดุสิตเวชการ จำกัด (มหาชน) หรือ BDMS เปิดเผยว่า ความร่วมมือระหว่าง BDMS ในฐานะผู้นำด้านบริการทางการแพทย์ที่ได้รับการยอมรับด้านมาตรฐานคุณภาพในระดับสากล และ บมจ.ไทยประกันชีวิต ผู้นำด้านการประกันชีวิตในครั้งนี้ ถือเป็นการสร้างมิติใหม่ของการให้บริการด้านสุขภาพในแบบ Eco-Health System แก่ผู้ประกันตนกลุ่มไทยประกันชีวิต INFINITE
โดยการส่งมอบสุขภาพที่ดีให้เกิดขึ้นอย่างสะดวกและทันสมัย ด้วยการลงทะเบียนผ่านแอปพลิเคชัน ไทยประกันชีวิตเพื่อรับบัตรไทยประกันชีวิตชีววัฒนะแบบ Virtual Card สำหรับใช้บริการในโรงพยาบาลในเครือ BDMS 38 แห่งในประเทศไทย ประกอบด้วย โรงพยาบาลเครือโรงพยาบาลกรุงเทพ เครือโรงพยาบาลสมิติเวช โรงพยาบาลบีเอ็นเอช เครือโรงพยาบาลพญาไทและเครือโรงพยาบาลเปาโล  ที่พร้อมมอบสิทธิประโยชน์เพื่อการดูแลสุขภาพด้วย เทคโนโลยีและการบริการทางการแพทย์ที่ได้รับความไว้วางใจ ครอบคลุมครบถ้วนทุกด้านของการดูแลรักษาสุขภาพ เพื่อความมั่นใจสูงสุดของผู้ประกันตนอย่างใกล้ชิด
ทั้งนี้ BDMS กำหนดเป้าหมายการให้บริการทางการแพทย์เพื่อสุขภาพที่ดีในประเทศไทย  เพื่อให้คนไทยและต่างชาติเข้าถึงบริการทางการแพทย์ทั้งด้านการดูแลป้องกัน รักษาและฟื้นฟูตามความต้องการที่หลากหลายของคนไข้” แพทย์หญิงปรมาภรณ์  กล่าวถึงวิสัยทัศน์และเป้าหมายหลักของ BDMS
นอกจากนี้ บัตรไทยประกันชีวิตชีววัฒนะได้รวมสิทธิประโยชน์ของบริการทางการแพทย์แก่ผู้เอาประกันภัยของไทยประกันชีวิต เช่น การรับวัคซีนไข้หวัดใหญ่ในราคาพิเศษ ส่วนลดค่ารักษาพยาบาลและค่าห้องพัก ส่วนลดแพคเกจตรวจสุขภาพ ตรวจคัดกรองมะเร็งและตรวจสุขภาพฟัน ตรวจวัดปริมาณไขมันสะสมในตับ โดยสิทธิประโยชน์ต่างๆ มีความหลากหลายตามกลุ่มลูกค้าของไทยประกันชีวิต
โดยที่ผ่านมา BDMS มีมาตรฐานในการให้บริการ ส่งเสริมศักยภาพของบุคลากรให้มีทักษะ ความรู้ และความเชี่ยวชาญเฉพาะทาง พัฒนาเครื่องมือและเทคโนโลยีทางการแพทย์ให้ทันสมัยอยู่เสมอ ให้บริการครอบคลุมการรักษาในหลายมิติ เราพยายามยกระดับประสิทธิภาพการให้บริการทางการแพทย์ให้มีความแข็งแกร่งในระดับสูง
ทั้งยังมีศูนย์การแพทย์แห่งความเป็นเลิศ (Center of Excellence Network: COE) กว่า 11 แห่ง ให้ครอบคลุมการรักษาด้วยการรับรองคุณภาพเฉพาะทางด้านต่างๆ ในระดับมาตรฐานสากล และมีการร่วมมือทางด้านการแพทย์กับสถาบันชั้นนำของโลก โดยความร่วมมือในการส่งมอบบริการทางการแพทย์ผ่านบัตรไทยประกันชีวิตชีววัฒนะนั้น BDMS พร้อมมอบประสบการณ์ด้านสุขภาพ จากโรงพยาบาลในเครือ BDMS 38 แห่งให้แก่ผู้ประกันตนกลุ่มไทยประกันชีวิต INFINITE โดยจะได้รับสิทธิประโยชน์ด้านการให้บริการทางการแพทย์แบบครบวงจรจากโรงพยาบาลในเครือ BDMS ทั่วประเทศ
“BDMS ยังมุ่งเน้นการพัฒนาเพื่อก้าวสู่การเป็น Smart Healthcare เพื่อเพิ่มประสิทธิภาพการบริการด้านการแพทย์ ทั้งยังพัฒนา Health Design Center ศูนย์ดูแลสุขภาพครบวงจร พร้อมให้บริการครบจบในที่เดียว ตั้งแต่ตรวจวินิจฉัยในระยะเริ่มต้นเพื่อป้องกันโรค ตลอดจนแนะนำแผนการรักษาที่รวดเร็วและมีประสิทธิภาพเพื่อส่งเสริมสุขภาพให้แข็งแรงยิ่งขึ้น ด้วยทีมบุคลากรทางการแพทย์ที่เชี่ยวชาญเฉพาะทางพร้อมให้การดูแลแบบองค์รวมอย่างมีประสิทธิภาพ
เช่น โรคหัวใจ มะเร็ง สมอง ฯลฯ ครบครันด้วยเครื่องมือแพทย์ที่ทันสมัยมาตรฐานระดับสากล เพื่อความปลอดภัยและความมั่นใจสูงสุดของผู้รับบริการ” แพทย์หญิงปรมาภรณ์ กล่าวถึงก้าวต่อไปของการพัฒนานวัตกรรมด้านงานบริการของ BDMS เพื่อสานต่อการเป็นผู้นำด้านความเป็นเลิศทางการแพทย์ของไทย”
ด้านนายไชย ไชยวรรณ ประธานเจ้าหน้าที่บริหารและกรรมการผู้จัดการใหญ่ บริษัท ไทยประกันชีวิต จำกัด (มหาชน) เปิดเผยว่า บริษัทฯ ได้ร่วมมือกับพันธมิตรผู้นำการให้บริการด้านสุขภาพ (Health Provider) บริษัท กรุงเทพดุสิตเวชการ จำกัด (มหาชน) หรือ BDMS ผู้ประกอบธุรกิจโรงพยาบาลเอกชนชั้นนำและมีเครือข่ายใหญ่ที่สุดในประเทศไทย เพื่อมอบประสบการณ์ด้านสุขภาพแบบครบวงจร หรือ   Eco-Health System สำหรับผู้เอาประกันภัย
ทั้งในเชิงการป้องกัน (Preventive) และเชิงการดูแลรักษา (Curative) ซึ่งสอดรับกับพฤติกรรมผู้บริโภคในปัจจุบันที่ตระหนักและใส่ใจกับสุขภาพเพิ่มมากขึ้นจากปัจจัยต่างๆ ที่เปลี่ยนแปลงไปให้แก่ผู้เอาประกันภัย โดยเริ่มจากสมาชิกไทยประกันชีวิต Privilege ระดับ INFINITE ผ่านบัตรไทยประกันชีวิตชีววัฒนะที่เปิดโอกาสให้สมาชิกไทยประกันชีวิต INFINITE สามารถลงทะเบียนรับสิทธิพิเศษสุดเอ็กซ์คลูซีฟได้ทางแอปพลิเคชัน ไทยประกันชีวิต
นอกเหนือจากการมอบสิทธิพิเศษที่มากกว่าด้านสุขภาพแก่ผู้เอาประกันแล้ว บริษัทฯ ยังได้พัฒนานวัตกรรมด้านแบบประกันต่อเนื่อง ในลักษณะ Life Solutions Product ทั้งยังได้พัฒนาบริการพิเศษ Health Care Solutions หลากหลายบริการที่เกี่ยวเนื่องกับการดูแลชีวิตและสุขภาพเพื่อมอบประโยชน์สูงสุดแก่ผู้เอาประกันอีกด้วย
“สมาชิกไทยประกันชีวิต INFINITE ทุกระดับ จะได้รับสิทธิประโยชน์ต่างๆ มากมายด้านการให้บริการทางการแพทย์แบบครบวงจรจากโรงพยาบาลในเครือ BDMS ทั่วประเทศ ซึ่งสิทธิพิเศษจะครอบคลุมการส่งมอบสุขภาพที่ดีทั้ง 2 ด้าน ด้านการสร้างสุขภาพเชิงป้องกัน สมาชิกไทยประกันชีวิต INFINITE ทุกระดับ จะได้รับสิทธิ์บริการฉีดวัคซีนไข้หวัดใหญ่ฟรี พิเศษยิ่งขึ้นสำหรับไทยประกันชีวิต  INFINITE ระดับ Platinum / Gold รับสิทธิ์บริการฉีดวัคซีนไข้หวัดใหญ่ฟรีสำหรับสมาชิกในครอบครัวเพิ่มอีก 1 สิทธิ์
พร้อมรับสิทธิ์ตรวจสุขภาพโปรแกรม Health Check Up ฟรี โดยรับสิทธิ์ผ่านแอปพลิเคชันไทยประกันชีวิต ได้ตั้งแต่วันนี้ – 31 ธันวาคม 2564  โดยสมาชิกไทยประกันชีวิต INFINITE ที่ลงทะเบียนรับ “บัตรไทยประกันชีวิต ชีววัฒนะ” ซึ่งจะเป็น Virtual Card บนแอปพลิเคชัน ไทยประกันชีวิต พร้อมแสดงบัตรประจำตัวประชาชน สามารถใช้สิทธิ์ซื้อบริการฉีดวัคซีนไข้หวัดใหญ่ในราคาพิเศษ 700 บาท (จำนวน 3 สิทธิ์/ 1 สมาชิก) หรือรับส่วนลดแพ็กเกจตรวจสุขภาพ 2,000 บาท
สำหรับการซื้อแพ็กเกจตรวจสุขภาพตั้งแต่ 5,000 บาทขึ้นไป (จำนวน 3 สิทธิ์/ 1 สมาชิก) รวมถึงยังได้รับสิทธิพิเศษสุดเอ็กซ์คลูซีฟด้านการดูแลรักษา อาทิ ส่วนลดค่าห้องพัก เมื่อเข้ารับการรักษาแบบผู้ป่วยใน 50%, ส่วนลดค่ารักษาพยาบาลสูงสุด 15% สามารถดูรายละเอียดและเงื่อนไขการใช้สิทธิ์เพิ่มเติมได้ที่ https://infinite.thailife.com/ หรือแอปพลิเคชัน ไทยประกันชีวิต” นายไชย ไชยวรรณ กล่าว